
	Eil. Nr.
	Pavadinimas
	Mato vnt.
	Kiekis

	Informaciniai ekranai

	T1
	Terminalas T1
Terminalas susideda iš monitoriaus, kompiuterinės įrangos, jungiklių, garso sistemos, programinės įrangos (aprašyta punkte P1 ir ekspozicijos Techniniame projekte). Terminalo Tiekėjas paruošia darbo brėžinį ir elektros pajungimo schemą monitoriaus įmontavimui balde ir interaktyviems elementams, suderina brėžinius su Autorine priežiūra ir ekspozicijos baldų gamintoju, ekspozicijos baldų gamintojas paruošia baldus pagal terminalo Tiekėjo brėžinius, tada terminalo Tiekėjas sumontuoja monitorių ir elektros instaliaciją bei kitus komponentus (jungiklius, ir pan.), nurodytus projekte ir techninėje specifikacijoje. Monitorius (TV aparatų naudojimas neleidžiamas) ne mažiau 60 colių įstrižainės, ekrano raiška ne mažiau 4K, vertikalus, skirtas darbui 24 val. 7 dienas per savaitę (24/7) įmontuojamas į baldą 5.4 iš angos fasade vidinės pusės ir prispaudžiamas prie plokštės be tarpų, sandariai. Monitoriaus ekrane rodoma video užsklanda: verba atgyja, mirksi, šypsosi, mojuoja, jis susirenka iš gėlių ir augalų, po to vėl išsiskaido.
Tiekėjas (Rangovas) sienelėje 5.1 sumontuoja 4 jungiklius: du iš jų skirti ekrane paleisti rodyti video siužetą, kurio raiška ne mažiau 4K 60FPS, apie verbas dviem skirtingomis kalbomis. Kai video siužetas baigiasi, vėl įsijungia video užsklanda. Trečias yra video siužeto nutraukimo jungiklis, kurį paspaudus vėl įsijungia pradinė video užsklanda. Ketvirtas yra garso pasirinkimo jungiklis: lankytojas renkasi klausyti arba per vienos rankos ausinę, (ausinės aprašymas pateiktas prie specifikacijos punkto G1, terminalo T1 ausinėje nėra kalbos pasirinkimo mygtuko) arba per išorinį, papildomą garsiakalbį. Garso lygis reguliuojamas išorine rankenėle. Ekspozicijoje matomose vietose negalima naudoti blizgančių detalių, nerūdijančio plieno ar panašių mygtukų. Šios detalės, jų spalva ir matiškumas turi būti suderintos su Projekto autoriais. Monitoriaus techniniai parametrai: raiška 3840x2160, taškų dydis (horiz. x vert.) 0.372x0.372 mm, ryškumas (įprastas) 500 nit, kontrasto santykis 4000:1, žiūrėjimo kampas (horiz. x vert.) 178/178, reakcijos laikas ne ilgesnis kaip 8 ms. Terminalas įsijungia ir išsijungia automatiškai, suderinus su Užsakovu veikimo laiką.
	vnt.
	1

	P1
	P1 Programa terminalui T1
Tiekėjas (Rangovas) turi sukurti programinį aprūpinimą ir įdėti į jį ekspozicijos baldų gamintojo sukurtus videosiužetus. Programos grafiką ir programinę dalį sukuria Tiekėjas (Rangovas) ekspozicijos stiliumi ir suderina su Užsakovu ir projekto autoriais. Monitoriaus ekranas ne mažiau 60 colių įstrižainės, ekrano raiška ne mažiau 4K, įmontuojamas į baldą 5.4. Ekrane rodoma video užsklanda: verba atgyja, mirksi, šypsosi, mojuoja, jis susirenka iš gėlių ir augalų, po to vėl išsiskaido.
Sienelėje 5.1 yra 4 jungikliai: du iš jų skirti ekrane paleisti rodyti video siužetą apie verbas dviem skirtingomis kalbomis. Kai video siužetas baigiasi, vėl įsijungia video užsklanda. Trečias yra video siužeto nutraukimo jungiklis, kurį paspaudus vėl įsijungia pradinė video užsklanda, kurios raiška ne mažiau 4K 60FPS. Ketvirtas yra garso pasirinkimo jungiklis: lankytojas renkasi klausyti arba per vienos rankos ausinę, arba per garsiakalbį.
	vnt.
	1

	T2
	Terminalas T2
Terminalas susideda iš monitoriaus, kompiuterinės įrangos, interaktyvaus rato, jungiklių, garso sistemos, programinės įrangos (aprašyta punkte P2 ir ekspozicijos Techniniame projekte). Terminalo Tiekėjas paruošia terminalo įmontavimo darbo brėžinius ir elektros pajungimo schemą monitoriaus įmontavimui balde ir interaktyviems elementams, suderina brėžinius su Autorine priežiūra ir ekspozicijos baldų gamintoju. Ekspozicijos baldų gamintojas paruošia baldus pagal terminalo Tiekėjo brėžinius. Terminalo Tiekėjas detalizuoja interaktyvaus rato dizainą pagal ekspozicijos stilių ir ekspozicijos Techninį projektą, pagamina interaktyvų ratą, sumontuoja monitorių ir elektros instaliaciją bei kitus komponentus (jungiklius, paleidimo ratą ir pan.), nurodytus projekte ir techninėje specifikacijoje. Monitorius (TV aparatų naudojimas neleidžiamas). Monitoriaus ekranas ne mažiau 43 colių įstrižainės, ekrano raiška ne mažiau 4K, skirtas darbui 24 val. 7 dienas per savaitę (24/7), įmontuojamas į baldą 5.4, iš angos fasade vidinės pusės ir prispaudžiamas prie plokštės be tarpų, sandariai. Monitoriaus ekrane rodoma video užsklanda. Pasukus ratą iki tam tikros padėties įjungiamas video siužetas, kurio raiška ne mažiau 4K 60FPS. Iš viso rate yra 4 videosiužetų paleidimo taškai. Šalia rato sienoje 5.3B terminalo Tiekėjas sumontuoja 3 jungiklius: vienas skirtas perjungti video siužetų kalbai, antras – video siužeto nutraukimo mygtukas, kurį įjungus vėl įsijungia pradinė video užsklanda. Trečias – garso pasirinkimo jungiklis: lankytojas renkasi klausyti arba per vienos rankos ausinę, (ausinės aprašymas pateiktas prie specifikacijos punkto G1, terminalo T2 ausinėje nėra kalbos pasirinkimo mygtuko) arba per išorinį, papildomą garsiakalbį. Garso lygis reguliuojamas išorine rankenėle. Ekspozicijoje matomose vietose negalima naudoti blizgančių detalių, nerūdijančio plieno ar panašių mygtukų. Šios detalės, jų spalva ir matiškumas turi būti suderintos su Projekto autoriais. Monitoriaus techniniai parametrai: raiška 3840x2160, taškų dydis (horiz. x vert.) 0.372x0.372 mm, ryškumas (įprastas) 500 nit, kontrasto santykis 4000:1, žiūrėjimo kampas (horiz. x vert.) 178/178, reakcijos laikas ne ilgesnis kaip 8 ms. Terminalas įsijungia ir išsijungia automatiškai, suderinus su Užsakovu veikimo laiką.
	vnt.
	1

	P2
	P2 Programa terminalui T2
Tiekėjas (Rangovas) turi sukurti programinį aprūpinimą ir įdėti į jį ekspozicijos baldų gamintojo sukurtus videosiužetus. Programos grafiką ir programinę dalį sukuria terminalo Tiekėjas ekspozicijos stiliumi ir suderina su Užsakovu ir projekto autoriais. Monitoriaus ekranas ne mažiau 43 colių įstrižainės, įmontuojamas į baldą 5.4. Ekrane rodoma video užsklanda, kurios raiška ne mažiau 4K 60FPS Pasukus ratą įjungiamas video siužetas, kurio raiška ne mažiau 4K 60FPS. Iš viso rate yra 8 video siužetai ir užsklanda. Šalia rato sienoje 5.3B yra trys jungikliai: vienas skirtas perjungti video siužetų kalbai, antras – video siužeto nutraukimo mygtukas, kurį įjungus vėl įsijungia pradinė video užsklanda. Trečias – garso pasirinkimo jungiklis: lankytojas renkasi klausyti arba per vienos rankos ausinę, arba per garsiakalbį. Garso lygis reguliuojamas išorine rankenėle. Videoužsklanda yra video siužetas, kuris rodomas, kai nerodomi pagrindiniai filmukai.
	vnt.
	1

	T3
	Terminalas T3
Terminalas susideda iš liečiamojo monitoriaus, kompiuterinės įrangos, interaktyvių elementų, garso sistemos, programinės įrangos (aprašyta punkte P3 ir ekspozicijos Techniniame projekte). Terminalo Tiekėjas paruošia terminalo įmontavimo darbo brėžinius ir elektros pajungimo schemą terminalo įmontavimui balde ir interaktyviems elementams, suderina brėžinius su Autorine priežiūra ir ekspozicijos baldų gamintoju. Ekspozicijos baldų gamintojas paruošia baldus pagal terminalo Tiekėjo brėžinius. Terminalo Tiekėjas sumontuoja monitorių ir elektros instaliaciją bei kitus komponentus (jungiklius, interaktyvius elementus ir pan.), nurodytus projekte ir techninėje specifikacijoje. Terminalo Tiekėjas sukuria ir pagamina šiuos interaktyvius elementus: šalia ekrano esančiame staliuke į besisukantį ratą sudėtos plokštelės su džiovintais augalais, įlietais į skaidrią epoksidinę dervą. Sukant ratą ir plokštelei pasisukus į pažymėtą poziciją, terminalo programai P3 perduodamas signalas (impulsas). Visus šiuos elementus ir vizualinius ženklus, paaiškinančius lankytojui terminalo T3 veikimą sukuria, pagamina ir sumontuoja Terminalo tiekėjas ir suderina su Projekto autoriais. Monitorius (TV aparatų naudojimas neleistinas). Ne mažiau 43 colių įstrižainės, vertikalus, ekrano raiška ne mažiau 4K, skirtas darbui 24 val. 7 dienas per savaitę (24/7), liečiamasis monitoriaus ekranas, įmontuojamas į baldą 5.3, iš angos fasade vidinės pusės ir prispaudžiamas prie plokštės be tarpų, sandariai. Ekrane rodoma terminalo Tiekėjo sukurta video užsklanda. Videoužsklanda yra video siužetas, kuris rodomas, kai nežaidžiami edukaciniai žaidimai. Videoužsklanda įsijungia automatiškai, kai nenaudojamas terminalas. Šiame terminale instaliuojami terminalo Tiekėjo sukurti ir suderinti su projekto autoriais edukaciniai žaidimai: „Atpažink žolynus“ ir „Surišk savo verbą“. Žaidimų aprašymai pateikti punkte P3. Garsas girdimas per įmontuotą į baldą garsiakalbį. Žaidimų scenarijų, (scenarijus yra nuoseklus žodinis žaidimo scenų aprašymas su orientaciniais laikais bei pieštos žaidimo kadruotės) grafiką ir programinę dalį sukuria terminalo Tiekėjas ekspozicijos stiliumi ir suderina su Užsakovu ir Projekto autoriais. Ekspozicijoje matomose vietose negalima naudoti blizgančių detalių, nerūdijančio plieno ar panašių mygtukų. Šios detalės, jų spalva ir matiškumas turi būti suderintos su Projekto autoriais. Techniniai liečiamojo monitoriaus parametrai: raiška 3840x2160, taškų dydis (horiz. x vert.) 0.245x0.245 (mm), ryškumas 400 nit (su stiklu), kontrasto santykis 4000:1 (be stiklo), žiūrėjimo kampas (horiz. x vert.) 178/178, reakcijos laikas ne ilgesnis negu 8 ms, jutiklinė technologija capative (talpuminė) arba infraraudoni spinduliai. Terminalas įsijungia ir išsijungia automatiškai, suderinus su Užsakovu veikimo laiką.
	vnt.
	1

	P3
	P3 programa terminalui T3
Terminalo tiekėjas turi sukurti programinį aprūpinimą terminalui T3. Programos grafiką ir programinę dalį sukuria terminalo Tiekėjas ekspozicijos stiliumi ir suderina su Užsakovu ir projekto autoriais. Ekrane rodoma terminalo Tiekėjo sukurta video užsklanda. Šalia ekrano esančiame staliuke į besisukantį ratą sudėtos plokštelės su džiovintais augalais, įlietais, į skaidrią epoksidinę dervą. Augalų kiekis paaiškėja kuriant žaidimo scenarijų, bet ne mažesnis negu 12 vnt.. Sukant ratą ir plokštelei pasisukus į pažymėtą poziciją, terminalo programai perduodamas signalas(impulsas), kuris naudojamas terminalo edukaciniuose žaidimuose.
Šiame terminale terminalo Tiekėjas sukuria ir instaliuoja edukacinius žaidimų scenarijus ir pačius žaidimus: „Atpažink žolynus“ ir „Surišk savo verbą“. Žaidimų scenarijų (scenarijus yra nuoseklus žodinis žaidimo scenų aprašymas su orientaciniais laikais bei pieštos žaidimo kadruotės), grafiką ir programinę dalį sukuria rangovas ekspozicijos stiliumi ir suderina su Užsakovu ir Projekto autoriais. Žaidimai „Atpažink žolynus“ ir „Surišk savo verbą“ turi būti animuoti, patrauklūs vaikams ir suaugusiems, informatyvūs, įtraukiantys, dinamiški, su tikslingai naudojamais garso efektais. Žaidimai negali būti viktorinos ir klausimyno tipo. Garsas girdimas per įmontuotą į baldą garsiakalbį.
	vnt.
	1

	T4
	T4 Interaktyvi lenta su stovu
Ne mažiau 55 colių įstrižainės ekranas. Stovas ant ratukų, baltos spalvos, priderintas prie patalpų dydžio ir interjero. Stovo konstrukcija gali būti kitokia negu pavaizduota šiame projekte. Rangovas apmoko Užsakovo darbuotojus naudotis interaktyvia lenta. Apmokymo faktas fiksuojamas apmokymų protokolu. Techniniai parametrai: 4K/UHD (3840×2160) @60 Hz. Lietimo technologija – infraraudoni (IR) spinduliai. Technologja “Direct LED”, reakcijos laikas ne ilgesni negu 8 ms, ryškis 420 cd/m2 matymo kampas 178°/ 178°, kontrastas statinis – 1200:1, dinaminis – 5000.
	vnt.
	1

	E1
	E1
Balde-spintoje 5.5A yra įmontuotas ne mažiau 15 colių įstrižainės monitorius, nuolat rodantis archyvinius video siužetus be garso. Konkreti ekrano vieta parenkama realizavimo metu. Ekranas, įmontuojamas į baldą, iš angos fasade vidinės pusės ir prispaudžiamas prie plokštės be tarpų, sandariai. Tiekėjas paruošia darbo brėžinį ir elektros pajungimo schemą ekrano įmontavimui balde, suderina brėžinius su Autorine priežiūra ir ekspozicijos baldų gamintoju, ekspozicijos baldų gamintojas paruošia baldus pagal ekrano Tiekėjo brėžinius, tada ekrano Tiekėjas sumontuoja ekraną ir elektros instaliaciją bei kitus komponentus, nurodytus projekte ir techninėje specifikacijoje. Archyvinius vaizdo įrašus LR ir Lenkijos archyvuose nuperka ekspozicijos baldų rangovas ir sumontuoja pagal suderintą scenarijų su Užsakovu ir Projekto autoriais. Filmų trukmė turi būti ne mažiau kaip 5 minutės. Techniniai parametrai: ekrano rezoliucija, ne mažiau 1024x768 pikseliai. Ekranas – LCD, integruota vidinė atmintis, ne mažiau 8Gb. Palaikomi vaizdo formatai DIVX, H.264, M-JPEG, MOV, MPEG1, MPEG2, MPEG4, RM, RMVB. Ekranas įsijungia ir išsijungia automatiškai, suderinus su Užsakovu veikimo laiką.
	vnt.
	1

	G1 aprašymas (skirta T1 ir T2)
	Vienos rankos ausinė ir magnetinis laikiklis yra iš anoduoto aliuminio, tamsios bronzos spalvos. Garsas per ausinę turi būti aiškus ir pakankamas. Garso lygis derinamas vietoje, po sumontavimo. Ausinės laidas yra lanksčiame metaliniame 125 cm ilgio šarve, apipintas arba apmegztas rusvos spalvos siūlu. Ausinės spalva ir apipynimas turi būti suderintas su projekto autoriais. Ausinės techniniai parametrai: ausinės garsiakalbio varža 32 omai, galia 0,1 W. Ausinė fiksuojama prie baldo specialiu magnetiniu laikikliu. Ausinėje yra kalbos pasirinkimo mygtukas. Prie mygtuko turi būti ausinės gamintojo išgraviruotas grafinis ženklas, sukurtas Tiekėjo ir suderintas su projekto autoriais. Tiekėjas paruošia darbo brėžinį ir pajungimo schemą ausinės įmontavimui balde, suderina brėžinius su Autorine priežiūra ir ekspozicijos baldų gamintoju, ekspozicijos baldų gamintojas paruošia baldus pagal garso bloko Tiekėjo brėžinius, tada garso bloko Tiekėjas sumontuoja garso bloką ir ausinę ir elektros instaliaciją bei kitus komponentus, nurodytus projekte ir techninėje specifikacijoje.
	
	



